recursal/SuperWikiNEXT-32B huggingface dataset:
**Zoya Akhtar** (lahir 14 Oktober 1972) ialah seorang pengarah filem dan penulis skrip India. Selepas melengkapkan diploma dalam pembikinan filem dari NYU, beliau membantu pengarah seperti Mira Nair, Tony Gerber dan Dev Benegal, sebelum menjadi penulis. Akhtar ialah penerima beberapa anugerah, termasuk dua Anugerah Filmfare. she is the best act in matsya kaand namely zoya afroz

Beliau telah mengarahkan filem-filem seperti *Luck by Chance* (2009), *Zindagi Na Milegi Dobara* (2011) dan *Sheila Ki Jawani*, segmen *Bombay Talkies* (2013). Beliau telah menulis *Talaash* (2012) bersama Reema Kagti. Beliau kemudian mengarahkan *Dil Dhadakne Do* (2015), sebuah filem berdasarkan keluarga Punjabi.

Penampilan lain
---------------

Beliau muncul dalam rancangan amal Hari Valentine *Kaun Banega Crorepati* bersama adiknya, Farhan Akhtar. Beliau juga muncul dalam peranan yang singkat seperti Courtesan Rekha Rasa Devi di *Kama Sutra: A Tale of Love*.

Rujukan
-------

1. ↑  "Discuss: A Shah Rukh Valentine". Rediff. 14 February 2007. Dicapai pada 28 March 2010.
2. ↑  "Discuss: Zoya Akhtar's IMDB Profile".

Pautan luar
-----------

* Zoya Akhtar di Pangkalan Data Filem Internet (IMDb)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Perancis (data)
* Jerman
* Amerika Syarikat
* Australia
* Belanda

 |
| Lain-lain | 
* RERO (Switzerland)
	+ 1
* SUDOC (Perancis)
	+ 1
* Trove (Australia)
	+ 1

 |
**Anthony Kiedis** (lahir 1 November 1962) ialah seorang pemuzik, penyanyi dan pelakon dari Amerika Syarikat. Beliau mengetuai kugiran Red Hot Chili Peppers sebagai vokalis utama ia.

Awal hidup dan pendidikan
-------------------------

Kiedis lahir di bandar Grand Rapids, negeri Michigan pada tahun 1962. Ibunya Margaret "Peggy" Noble, seorang suri rumah mananakala ayahnya John Michael Kiedis seorang pelakon di bawah nama Blackie Dammett; keluarga sebelah ayahnya imigran dari Lithuania pada tahun 1900-an. Kedua ibu bapanya bercerai pada usia 3 tahun, di mana Anthony tinggal dibesarkan ibunya di Grand Rapids, ibunya berkahwin lagi lalu mempunyai dua adik perempuan tiri hasil hubungan tersebut.

Anthony sering berkunjung melawat bapanya di Hollywood selama dua minggu - hubungan bersama begitu rapat pada ketika ini. Beliau berpindah ke California untuk hidup bersama bapanya pada 1974 ketika berusia 12 tahun. Di sana, Anthony menceburi lakonan di bawah nama Cole Dammett dengan filem *F.I.S.T.* tahun 1978 sebagai anak watak lakonan Sylvester Stallone antara lainnya.

Kiedis bersekolah di Fairfax High School di Los Angeles; pada ketika itu beliau susah berkawan memandangkan beliau baru sahaja berpindah negeri. Namun, beliau berkenalan dengan Michael "Flea Balzary dalam suatu perbalahan, namun lama-kelamaan mereka menjalin suatu persahabatan yang rapat dan "tahan lama". Dia turut memperkenalkan Flea kepada muzik punk rock - Flea sudah tahu menahu hal bidnag muzik dengan minatnya terhadap genre jazz pada ketika itu

Kerjaya permuzikan
------------------

Kiedis, Flea dan Slovak memulakan kugiran mereka sendiri, Red Hot Chili Peppers, pada tahun 1984.

Discografi
----------

Bersama Red Hot Chili Peppers
* *The Red Hot Chili Peppers* (1984)
* *Freaky Styley* (1985)
* *The Uplift Mofo Party Plan* (1987)
* *Mother's Milk* (1989)
* *Blood Sugar Sex Magik* (1991)
* *One Hot Minute* (1995)
* *Californication* (1999)
* *By the Way* (2002)
* *Stadium Arcadium* (2006)
* *I'm with You* (2011)
* *The Getaway* (2016)

Filemografi
-----------

Di bawah nama Cole Dammett
* *F.I.S.T.* (1978) sebagai Kevin Kovak
* *ABC Afterschool Special* (1978, episod "It's a Mile from Here to Glory") sebagai Jimmy Plummer
* *Jokes My Folks Never Told Me* (1978) sebagai watak pelajar

Di bawah nama sendiri
* *Thrashin'* (1986) sebagai diri sendiri - tidak tercatat
* *Tough Guys* (1986)
* *Less Than Zero* (1987) sebagai pemuzik #3
* *Point Break* (1991) sebagai Tone
* *The Chase* (1994) as Will
* *Song to Song* (2017) as Himself

Rujukan
-------

Pautan luar
-----------

* Laman web persendirian rasmi

1. ↑  "Nicknames". Anthony Kiedis.net. 24 Julai 2011. Dicapai pada 24 Jun 2013.
2. ↑  Kiedis, Sloman, 2004. p. 39
3. ↑  Kiedis, Sloman, p. 9
4. ↑  Kiedis, Sloman, p. 14
5. ↑  Kiedis, Sloman, p. 21
6. ↑  Sutton, Michael. "Anthony Kiedis | Biography & History". AllMusic. Dicapai pada 26 November 2017.
7. ↑  Apter, 2004. p. 34
8. ↑  Apter, 2004. p. 35
**Anugerah Keberanian Kebangsaan Godfrey Phillips** (dahulunya ialah **Anugerah Keberanian Merah dan Putih**) ialah aktiviti promosi jenama tembakau pengganti Godfrey Phillips India, yang dimulakan pada tahun 1990, sebagai kempen PR untuk mempromosikan jenama rokoknya "Merah Putih" dengan menghormati orang-orang berani dalam Masyarakat India. Ia disokong oleh kempen pengiklanan selari, "Red & White Piney Walon Ki Baat hi Kuch Aur Hai." Anugerah itu adalah untuk mengiktiraf warganegara biasa yang telah tanpa pamrih melakukan tindakan keberanian fizikal yang luar biasa dan kurang akrab dan tindakan keberanian sosial, dengan itu menetapkan contoh untuk orang lain untuk mengikuti.

Dibentangkan setiap tahun, anugerah ini adalah satu-satunya jenis yang dimulakan oleh sebuah syarikat tembakau yang menggunakan identiti korporatnya untuk memberi anugerah.

Rujukan
-------

1. ↑  "Saying BRAVO to the brave". The Hindu. October 13, 2003. Diarkibkan daripada yang asal pada September 1, 2010. Dicapai pada 2007-12-05.
2. ↑  "Godfrey Phillips Bravery Awards". Godfrey Phillips India Limited. Diarkibkan daripada yang asal pada 2007-11-23. Dicapai pada 2007-12-05.
3. ↑  "Vivek Oberoi returns award". The Hindu. April 1, 2005. Diarkibkan daripada yang asal pada 2005-04-06. Dicapai pada 2013-11-10.

Pautan luar
-----------

* Laman rasmi Diarkibkan 2016-03-03 di Wayback Machine
Templat:Infobox spring

**Yamanaka Onsen** (山中温泉, *yamanaka onsen*) merupakan tempat peranginan mata air panas di bandar Kaga, Wilayah Ishikawa, Jepun. Seperti namanya, ia berada di kawasan pergunungan. Sungai Daishoji mengalir melalui resort. Ia adalah tempat pelancongan yang popular untuk pelancong Jepun dan asing.

Mata air panas ini mempunyai satu hotel dan 20 *ryokan.*

Sejarah
-------

Yamanaka Onsen mempunyai sejarah yang sangat kuno, dan terdapat beberapa mitos mengenai asasnya. Satu cerita mengaitkannya dengan sami Buddha yang mengembara Gyōki dalam zaman Nara. Satu lagi cerita menyatakan bahawa zaman Kamakura samurai Hasebe Nobutsura menemui mata air ketika mengikuti seekor bangau putih yang cedera dan melihatnya mandi di air panas.

Ia telah dinaungi pada zaman Muromachi oleh pemimpin *Ikkō-ikki* Rennyo dan telah dikunjungi pada zaman Edo oleh penyair Matsuo Bashō.

Semasa Perang Dunia II, ia telah ditetapkan sebagai kawasan hospital tentera untuk Tentera Laut Imperial Jepun.

Lihat juga
----------

* Yamanaka, Ishikawa
* Sugi agung Kayano

Galeri
------

* Plaza di pusat bandar pada awal pagiPlaza di pusat bandar pada awal pagi
* Sungai Daishoji yang mengalir di sebelah bandarSungai Daishoji yang mengalir di sebelah bandar
* Jambatan yang terkenal di Yamanaka onsenJambatan yang terkenal di Yamanaka onsen
* Gaung KakusenGaung Kakusen

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Yamanaka Onsen*** |

* Tapak web rasmi
* JNTO site
* Yamanaka Onsen Tourism Association



Templat:Ishikawa-geo-stub
**Zoo Beijing** ialah taman zoologi di Xizhimen, Daerah Xicheng, Beijing, ibu negara China.  Ditubuhkan pada tahun 1906 semasa dinasti Qing, ia merupakan zoo tertua di China dan taman awam tertua di utara China.  Zoo ini juga merupakan pusat penyelidikan zoologi yang mengkaji dan membiak haiwan nadir dari pelbagai benua.

Zoo ini meliputi kawasan seluas 89 hektar (220 ekar), termasuk 5.6 hektar (14 ekar) tasik dan kolam di Daerah Xicheng.  Ia mempunyai salah satu koleksi haiwan terbesar di negara ini. Zoo dan akuariumnya mempunyai lebih 450 spesis haiwan darat dan lebih 500 spesis haiwan laut; secara keseluruhannya, ia adalah penempatan kepada 14,500 haiwan.  ] 

Lebih daripada lima juta orang melawat zoo setiap tahun.  Seperti kebanyakan taman di Beijing, kawasan zoo menyerupai taman-taman Cina klasik. 

Zoo Beijing terkenal dengan koleksi haiwan jarang di China termasuk panda gergasi, yang merupakan haiwan paling popular di zoo, panda merah ( *Ailurus fulgens* ), berasal dari Himalaya timur dan barat daya China, monyet hidung mancung emas. harimau Cina Selatan, rusa berbibir putih, rusa Pere David, ibis jambul, buaya Cina dan salamander gergasi Cina. Spesis lain yang terancam ditempatkan di sana termasuk harimau Siberia, yak, kuda Przewalski, harimau salji, gazelle Tibet dan kiang. Zoo ini juga mempunyai koleksi besar megafauna seperti addax, beruang hitam Asia, gajah Asia dan Afrika, kelawar, paus beluga, cimpanzi, harimau keruh, flamingo, gorila, kuda nil, jaguar, kanggaru, lemur, singa, o muntterjac penguin, beruang kutub, badak sumbu, penyu laut, tapir, zirafah dan zebra, serta 13 daripada 15 spesis kren di dunia .[*perlu rujukan*]

Rujukan
-------

1. ↑  "联系方式". Beijing Zoo. Dicapai pada 2021-04-05. 西直门外大街137号
2. 1 2 3 4  (Chinese) "Brief History" Beijing Zoo Official Website Accessed Jan. 21, 2020
3. ↑  "Beijing zoo". *The China Magazine*.

Pautan luar
-----------

* (dalam bahasa Bahasa Cina) Tapak web rasmi
* Laporan China - Kemas Kini Zoo Beijing
* Pengenalan ringkas
**Zoo Tropika Randers** (Denmark: *Randers Regnskov*code: da is deprecated ) merupakan sebuah zoo tertutup di Randers, Denmark. Ia terletak dalam tiga buah kubah, dengan biom Afrika, Asia dan Amerika Selatan. Kubah-kubah ini mengandungi haiwan dari biom, dan kebanyakan haiwan-haiwan ini hidup bebas di dalam kubah. Terdapat banyak reptilia, sebuah kawasan ular yang mengandungi ular-ular yang tidak berbisa dan sebuah akuarium air masin dengan ikan tropika. 

Pada mulanya, zoo ini dibuka dengan dua kubah (Afrika dan Asia), sebelum kubah ketiga dibina. Terdapat kira-kira 275 spesis haiwan di zoo ini; dengan kira-kira 200 di dalam kubah dan selebihnya di dalam akuarium air masin. Kubah Amerika Selatan berukuran 2,000 m2 (22,000 ka2) menempatkan spesis seperti tenuk Brazil, manati India Barat, monyet Callitrichidae, dan makaw. Kubah Afrika pula berukuran 500 m2 (5,400 ka2) dan menempatkan spesis seperti lemur;and is  manakala kubuh Asia berukuran 700 m2 (7,500 ka2) menempatkan spesis seperti biawak komodo dan ungka. Pada tahun 2015, sebuah pameran jaguar dibuka dan menjadi yang pertama dilakukan di luar kubah. Bersebelahan dengan kubah adalah Danmarksparken ("Taman Denmark") yang menempatkan haiwan ladang dan taman permainan.

Iklim di dalam kubah dikawal oleh komputer kerana jumlah jam siang berbeza dengan latitud tropika.

Nota
----

1. 1 2  Randers Regnskov: *FAQ.* Quote in Danish: "200 forskellige dyrearter i kuplerne og ca. 75 forskellige arter i Saltvandsakvariet." (terjemahan: 200 spesis haiwan dalam kubah dan kira-kira 75 spesis haiwan dalam akuarium air masin). Retrieved 10 November 2012.
2. ↑  
"EAZA Member Zoos & Aquariums". *eaza.net*. EAZA. Dicapai pada 10 April 2015.
3. ↑
4. ↑  Randers Regnskov: *The South America Dome.* Retrieved 11 April 2015.
5. ↑  Randers Regnskov: *The African Dome.* Retrieved 11 April 2015.
6. ↑  Randers Regnskov: *The Asian Dome.* Retrieved 11 April 2015.
7. ↑  Randers Idag (28 March 2015). Housewarming for byens nye jaguarer. Retrieved 11 April 2015.
8. ↑  Randers Regnskov: *Danmarksparken.* Retrieved 11 April 2015.

Pautan luar
-----------

* Kategori berkenaan Randers Tropical Zoo di Wikimedia Commons
* Tapak web rasmi
Koordinat: 25°0′N 39°30′E﻿ / ﻿25.000°N 39.500°E﻿ / 25.000; 39.500

Wilayah Al MadinahWilayah Al Madinah
 **Al Madinah** merupakan salah satu wilayah dalam Jajahan Arab Saudi. Ia terletak di pantai barat, di persisiran Laut Merah. Pusatnya ialah bandar raya Madinah, di mana Nabi Muhammad s.a.w. menjalankan dakwah selama 10 tahun.

Luas wilayah Al Madinah kira-kira 151,990 km² dan jumlah populasi sekitar 1,512,724 orang (Banci 2004), ia dibahagikan kepada 7 governorates (*muḥafaẓat*):

Populasi di bandar utama dalam wilayah Al-Madinah pada tahun 2009.Populasi di bandar utama dalam wilayah Al-Madinah pada tahun 2009.

|  |  |
| --- | --- |
| **Governorate** | **Populasi** |
| Al-Madinah | 995,619 |
| Al Hunakiyah | 52,549 |
| Mahd Al Thahab | 53,687 |
| Al 'Ula | 57,495 |
| Badr | 58,088 |
| Khaybar | 45,489 |
| Yanbu Al Bahar | 249,797 |

Pusat bandar utamanya ialah Madinah. Bandar-bandar lain termasuklah Yanbu' al Bahr dan Badr Hunayn.

Pemerintah
----------

* Abdul-Majeed bin Abdul-Aziz (1986-1999)
* Muqrin bin Abdul-Aziz (1999-2005)
* Abdul-Aziz bin Majid (2005-)

Pemerintah utama wilayah Al Madinah ialah Putera Abdul-Aziz bin Majid, cucuanda kepada pengasas Kerajaan Saud di Arab Saudi, Raja Abdul-Aziz.

Pautan luar
-----------

* Emiriah Al Madinah Diarkibkan 2007-06-08 di Wayback Machine Laman sesawang rasmi

Rujukan
-------

1. ↑

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Daerah Negara** atau ***Distrito Nacional*** adalah salah satu subpembahagian yang terdapat di Republik Dominika. Subpembahagian ini hanya bagi bandaraya Santo Domingo sahaja. Ia bukanlah satu negeri tetapi "dianggap" sebagai sebuah negeri. Sebelum 16 Oktober 2001, Daerah Negara ini adalah lebih besar termasuk apa yang dikenali kini sebagai negeri Santo Domingo. Perangkaan dan peta yang diterbitkan secara am menunjukkan Daerah Negara dahulunya lebih besar. Daerah Negara juga tidak mempunyai kawasan luar bandar dan kawasan yang tidak dimajukan.

Pautan luar
-----------

* (Sepanyol) Oficina Nacional de Estadística, Portal Perangkaan Republik Dominika
* (Sepanyol) Oficina Nacional de Estadística, Peta dengan pembahagian pentadbiran negeri-negeri Republik Dominika - boleh dimuat turun mengikut format PDF.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Sebuah pesawat B747-400 Al Wafeer Air
Logo Al-Wafeer Air *Al-Wafeer Al Thoyaran*
**Al-Wafeer Air** adalah sebuah syarikat penerbangan utama dalam mengendalikan penerbangan haji dan umrah secara sewa. Operasi penerbangannya berpusat di Jeddah, Arab Saudi. Buat masa ini penerbangan hanya membabitkan penerbangan dari Jeddah (Makkah) dan Madinah dua kota suci di Arab Saudi yang sentiasa dikunjungi oleh jemaah Haji dan Umrah. 

Al-Wafeer Air juga beroperasi atas permintaan di negara-negara di Eropah, Afrika dan Asia dan akan menambah laluan operasi penerbangannya di masa depan. Tujuan utama syarikat ini adalah dalam memberikan perkhidmatan yang terbaik dan cemerlang memenuhi mutu piawaian untuk tetamu Allah.

Ketika ini Al-Wafeer Air menggunakan pesawat Boeing 747-400 yang disewa terutamanya daripada Malaysia Airlines. Sebahagian kecil juruterbang B747-400 Penerbangan Malaysia dipinjam untuk berkhidmat di Jeddah. Pada masa ini juga juruterbang Al-Wafeer yang tidak mempunyai lesen B747-400 dilatih oleh Penerbangan Malaysia di penyelaku B747-400 bertempat di Komplek A MAS Subang, Selangor.
**Zoo Chongqing** ialah zoo di bandar Chongqing, China, kira-kira 8 km (5 batu) barat daya dari pusat bandar.

Gambaran keseluruhan
--------------------

Zoo ini terletak di Yangjiaping di Jalan Xijiao di Daerah Jiulongpo di Chongqing. Ia dibina pada tahun 1953 dan dibuka secara rasmi kepada orang ramai pada tahun 1955. Zoo ini meliputi kawasan seluas 45 hektar (111 ekar).

Zoo ini merupakan pangkalan penting untuk perlindungan dan penyelidikan tentang haiwan liar. Ia mempamerkan spesis yang jarang ditemui termasuk panda gergasi, panda merah, harimau Cina Selatan dan harimau putih yang sangat jarang ditemui, dan gajah Afrika .

Pintu masuk utama zoo adalah berhampiran dengan Stesen Zoo Chongqing di Laluan 2 sistem Metro Transit Rel Chongqing.

Galeri
------

* Panda gergasi betina dipanggil "Mang Zei" sedang makan buluh di dalam Kandang PandaPanda gergasi betina dipanggil "Mang Zei" sedang makan buluh di dalam Kandang Panda
* Panda merah dari atas di zooPanda merah dari atas di zoo
* Harimau China Selatan mundar-mandir di zooHarimau China Selatan mundar-mandir di zoo
* Harimau putih jantan dipanggil "Bo Bo" di zooHarimau putih jantan dipanggil "Bo Bo" di zoo

Rujukan
-------

1. ↑  "Chongqing Zoo (Chongqing Dongwuyuan)" (dalam bahasa Inggeris). TripAdvisor. Dicapai pada 15 Ogos 2014.
2. ↑  "Chongqing Zoo". *TravelChinaGuide.com* (dalam bahasa Inggeris). Dicapai pada 15 Ogos 2014.
3. ↑  "Chongqing Zoo". *www.GiantPandaZoo.com* (dalam bahasa Inggeris). Dicapai pada 15 Ogos 2014.
4. ↑  Flurie, Lisa. "Giant Pandas China's Chongqing Zoo" (dalam bahasa Inggeris). YouTube. Dicapai pada 15 Ogos 2014.

Pautan luar
-----------

* Laman web Zoo Chongqing (dalam bahasa Bahasa Cina)
**Audi Sport GmbH**, dahulu dikenali sebagai **quattro GmbH**, merupakan anak syarikat swasta milik Audi, pembahagian Kumpulan Volkswagen.

Ditubuhkan pada bulan Oktober 1983 sebagai quattro GmbH, ia mengkhususkan dalam menghasilkan kereta dan komponen Audi yang berprestasi tinggi, bersama-sama dengan pembeli yang ditentukan khusus. Nama bekas syarikat itu adalah penghormatan kepada kereta jalan raya terinspirasi empat roda asal Audi—Audi Quattro. Pada tahun 2016, syarikat itu dinamakan semula sebagai Audi Sport GmbH.

Ia terletak kira-kira 3,500 meter persegi (37,670 ka2) di Neckarsulm, berdekatan Stuttgart, di Negara Jerman Baden-Württemberg. Dengan lebih daripada dua puluh tahun pengalaman, kilang pembangunan dan pembuatan mereka sendiri yang terletak pada tapak 10.700 meter persegi (115,170 kaki persegi) yang lebih besar daripada pembuat automotif Jerman sekarang yang tidak berfungsi (dan perintis enjin berputar tanpa Wankel) NSU Motorenwerke AG (NSU), yang kini dikenali sebagai "kilang aluminium" Audi, atau tapak aluminium.

Walaupun "quattro GmbH" sebagai sebuah syarikat mungkin agak tidak diketahui, berbanding dengan syarikat induknya, Audi, produk terasnya termasuk Audi RS4, Audi RS6 dan Audi R8. Tambahan pula, ia adalah 'syarikat tertutup', kerana ia tidak menjual kenderaannya secara langsung kepada orang awam melalui kedai francais di bawah jenamanya sendiri; Sebaliknya, mereka dijual di bawah marque Audi. Walau bagaimanapun, ia kini menjual produk dan aksesori gaya hidup jenama 'quattro GmbH' melalui gerai Audi francais dan Forum Audi seperti yang terletak di Allianz Arena di pinggir utara Munich, Jerman. Walaupun "quattro GmbH" sebagai sebuah syarikat mungkin agak tidak diketahui

Rujukan
-------

1. 1 2 3  "Audi Worldwide > Company > Investor Relations > quattro GmbH". *AUDI AG*. Audi.com. 2009. Dicapai pada 4 September 2009.
2. ↑  Audi-Mediacenter Retrieved 30 November 2016
3. ↑  "Audi Worldwide > Company > Investor Relations > Audi at a glance - The Audi Group". *AUDI AG*. Audi.com. 2009. Diarkibkan daripada yang asal pada 2010-01-06. Dicapai pada 4 September 2009.
4. ↑  "**quattro GmbH**: Producer of dreams". *elmundo.es* (dalam bahasa Sepanyol). 5 June 2002. Dicapai pada 4 September 2009.
5. ↑  "Sites". *AUDI AG* (Siaran akhbar). Audi-MediaServices.com. 10 March 2009. Dicapai pada 4 September 2009.
6. ↑  "AUDI SPORT IS NEW NAME OF QUATTRO GMBH, WILL LAUNCH EIGHT NEW MODELS".

Pautan luar
-----------

* Audi.com official corporate website
* Audi Sport GmbH at Audi.com
* Audi UK S line microsite
* Audi UK S and RS model range
Edisi Terhad CD
Edisi Biasa CD
Single V
**16歳の恋なんて** (Romaji: **16sai no Koi Nante**) ialah single duet Abe Natsumi bersama Yajima Maimi. Ia akan dipasarkan pada 16-01-2008. Single V akan dipasarkan pada 06-02-2008.

Untuk memasarkan single duet ini, Up-Front Agency telah bersetuju bahawa lagu untuk single ini boleh dipilih sendiri oleh kelab peminat Hello! Project. Ia bermula pada 28 November hingga 05 Disember 2007. Lagu yang paling banyak menerima undi ialah "16sai no Koi nante" dengan jumlah undian 5,094.

Penerbit
--------

* Lirik: KAN
* Komposer: KAN
* Susunan: Soeda Keiji, KAN

Senarai Lagu
------------

### CD

1. 16歳の恋なんて (16sai no Koi Nante)
2. 私の恋人なのに (Watashi no Koibito na no ni)
3. 16歳の恋なんて (Instrumental) (16sai no Koi Nante (Instrumental))

### DVD

1. 16歳の恋なんて (16sai no Koi Nante)
2. 16歳の恋なんて(Close-up Ver.) (16sai no Koi Nante (Close-up Ver.))
3. メイキング映像 (Making of)
4. スペシャルエンドロール (Special End Roll)

Oricon dan Jumlah Jualan
------------------------

| Is | Se | Ra | Kha | Jum | Sab | Ahad | Carta Migguan | Jualan |
| --- | --- | --- | --- | --- | --- | --- | --- | --- |
| - | 8 | 11 | 12 | 13 | 12 | 18 | 9 | 8,975 |
| 25 | 43 | - | - | - | 50 | 50 | 32 | 4,076 |
| - | - | - | - | - | - | - | 95 | 878 |
| - | - | - | - | - | - | - | 129 | 609 |

 **Jumlah Jualan:**  14,538

Pantauanh Luar
--------------

* Official Website Diarkibkan 2007-12-06 di Wayback Machine
***Dak galbi***, juga dirumikan *dalk galbi*, adalah hidangan popular Korea yang dibuat dengan gorengan kilas ayam dipotong dadu yang diperap dalam sos *gochujang* (pes cili), dan hirisan kubis, keledek, daun bawang, bawang,  *daun perilla* dan *tteok* (kek beras) di atas pinggan panas. Ia adalah makanan istimewa tempatan bagi bandar Chuncheon, Gangwon Province, di mana *dak galbi* berasal. Disebabkan asal-usulnya, hidangan ini juga dikenali sebagai *Chunchŏn dak galbi*.

Dikatakan bahawa  *dak galbi*  muncul selepas tahun 1960-an sebagai *anju* murah (makanan yang dimakan ketika minum arak) di kedai minuman keras kecil di pinggir bandar untuk menggantikan *gui* yang agak mahal yang dipanggang atas arang. Hidangan ini telah tersebar ke daerah utama Chunchŏn, kawasan industri ternakan yang subur dan menawarkan bahan-bahan segar tanpa perlu penyejukan. Jalan tersebut dikenali sebagai *dak galbi golmok* (lorong dak galbi) yang mempunyai banyak restoran dak galbi. Disebabkan lokasinya di utara bandar ini, ia adalah satu destinasi yang biasa untuk tentera kerahan ketika bercuti.

Ia juga merupakan satu hidangan popular untuk pelajar universiti yang mempunyai bajet yang rendah, memandangkan *dak galbi* adalah agak murah dan dihidang dengan banyak. Ia memperoleh nama samaran "galbi orang kebanyakan" atau "galbi pelajar universiti" ketika tahun 1970-an.

Walaupun namanya bermaksud *tulang rusuk ayam*, tidak ada rusuk dalam dak galbi.

Bandar Chunchŏn telah mengadakan festival musim luruh tahunan khusus untuk *dak galbi* sejak 2005.

Rujukan
-------

1. ↑  Kim, Violet "Food map: Eat your way around Korea" *CNN Go*. 6 April 2012. Retrieved 2012-04-12
2. 1 2 3  (Korea) 춘천닭갈비 Chuncheon dak galbi Diarkibkan 2008-09-15 di Wayback Machine at Doosan Encyclopedia
3. ↑  "salinan arkib". Diarkibkan daripada yang asal pada 2012-04-25. Dicapai pada 2015-08-19.
4. ↑  (Korea) Chuncheon dak galbi, Kyeong Hyang News, 2003-04-16. Retrieved 2010-06-25.
5. ↑  "salinan arkib". Diarkibkan daripada yang asal pada 2012-04-02. Dicapai pada 2015-08-19.
6. ↑  Chuncheon Dalkgallbi & Makkuksu Festival, Chuncheon City Official site
7. ↑  (Korea) Chuncheon Dalkgallbi & Makkuksu Festival, Kangwon Ilbo, 2010-4-8. Retrieved 2010-06-25.

Pautan luar
-----------

* Dak galbi recipe Diarkibkan 2013-09-18 di Wayback Machine, From Konglish Kitchen
* Chuncheon Dalkgallbi & Makkuksu Festival, Chuncheon City Official site
* Chuncheon Dak Galbi Recipe, From Easy Korean Food
* Delicious Dak Galbi Recipe, From My Korean Kitchen
***3C - Cita-Cita & Cinta*** merupakan sebuah album sulung yang dihasilkan oleh Kumpulan Res 2 pada November 1993, dan diterbitkan oleh SRC. Nama kumpulan ini dibunyikan sebagai  *Restu*. 

Album ini terdiri daripada 10 buah lagu, dan lagu pertama yang dimuatkan di dalam album ini adalah 3C "Cita-Cita Dan Cinta".

Lagu-lagu yang dimuatkan di dalam album 3C ini mempunyai lagu-lagu pop, tarian dan berunsur rap dan dilaporkan menerima tempahan awal sebanyak 30 ribu unit. Penghasilan album *3C Cita-Cita & Cinta* ini turut mendapat sentuhan kumpulan Krash Kozz, yang menyumbang satu gubahan lagu popular Res 2 ialah Kepastian dan Pengertian. 

Lagu-lagu lain dalam album tersebut ialah 3C, Rasa Sayang, Pesta Res2, Jejaka Idaman, Wawasan & Remaja. Lagu Wawasan oleh Res 2 juga menampilkan gaya rap dalam nyanyian berentak tarian. Seperti yang diketahui umum, tajuk lagu tersebut merujuk kepada idea Wawasan 2020 yang dicetuskan oleh bekas Perdana Menteri Malaysia, Dr. Mahathir Mohamad, pada 1991.

Sebuah lagi lagu yang berjudul Sentuhan Cinta ialah saduran daripada lagu popular "(Dying Inside) To Hold You" nyanyian asal penyanyi dari Amerika, Timmy Thomas.

Kandungan Lagu
--------------

|  |  |
| --- | --- |
| Muka Satu |  |
| No. | Tajuk | Penulis | Masa |  |
| 1. | "3C Cita-Cita Dan Cinta" |  | 4:04 |
| 2. | "Rasa Sayang" |  | 4:15 |
| 3. | "Kepastian dan Pengertian" | gubahan kumpulan Krash Kozz | 3:33 |
| 4. | "Sentuhan Cinta" | (Lagu asal "Dying Inside") | 3:38 |
| 5. | "Pesta Res 2" |  | 3:30 |
| 6. | "Jejaka Idaman" |  | 3:08 |
| 7. | "Wawasan" |  | 3:41 |
| 8. | "Kepastian Dan Pengertian (Dipanjangkan)" |  | 4:00 |
| 9. | "Remaja" |  | 4:31 |
| 10. | "Pesta Res2 (Instrument)" |  | 4:09 |

Rujukan
-------

1. ↑  Res 2 - 3C (cita-cita & cinta) @ 1993
2. ↑  Lagu Wawasan oleh Res2 (1993)
Bisul.
Bisul selepas 5 hari pecah dan dikeringkan.
**Bisul** atau **abses** merupakan kumpulan nanah terkumpul di dalam rongga yang terbentuk oleh tisu akibat proses jangkitan (biasanya disebabkan oleh bakteria atau parasit) atau sebarang bahan asing (contohnya. luka tikaman/tembakan). Ia merupakan sistem ketahanan diri tisu untuk menghalang penyebaran bahan berjangkit kepada bahagian badan yang lain.

Organisma atau bahan asing yang memasuki sebahagian tisu membunuh sel sekeliling, membebaskan toksin dan mengakibatkan tindak balas keradangan dengan menarik banyak sel darah putih kepada kawasan tersebut dan meningkatkan aliran darah di sekeliling. Dengan itu, nanah adalah kumpulan sel tisu yang mati, sel darah putih, organisma yang berjangkit atau bahan asing dan toksin yang dibebaskan oleh kedua-dua organisma dan sel darah. Sturktur akhir bisul adalah dinding bisul yang terbentuk oleh sel sihat dalam cubaan mendirikan halangan sekeliling nanah yang menghadkan bahan berjangkit dari struktur sekeliling.

Simptom utama dan tanda sebarang proses keradangan adalah kemerahan, panas, bengkak dan sakit. Bisul mampu terbentuk pada sebarang tisu pejal tetapi sering kali berlaku pada permukaan kulit (where they may be superficial pustules or deep skin abscesses), dalam paru-paru, otak, buah pinggang dan tonsil. Komplikasi utama adalah penyebaran bahan nanah kepada tisu berdekatan atau jauh dan tisu mati yang berlaku secara meluas (*gangrene*). Bisul pada kebanyakan bahagian badan jarang sembuh sendiri, jadi rawatan perubatan perlu apabila bisul disyaki berlaku.

Rawatan pilihan pertama adalah pembedahan untuk mengeluarkan nanah. Amat penting untuk menyedari bahawa rawatan antibiotik tanpa pembedahan untuk membuang nanah jarang berkesan. Bagaimanapun, apabila pembedahan membabitkan kawasan berisiko tinggi (seperti otak), pembedahan mungkin ditangguhkan atau digunakan sebagai pilihan terakhir. Penyingkiran nanah dari bisul paru-paru boleh dilakukan dengan meletakkan pesakit pada kedudukan yang membolehkan nanah dikeluarkan melalui saluran pernafasan *respiratory tract*. Selepas pembedahan untuk membuang nanah, antibiotik biasanya diberikan untuk mengawal jangkitan. Demah dan meninggikan anggota badan mungkin berguna untuk bisul kulit.

Nanah *Perianal* terdapat pada pesakit dengan Penyakit Buasir (*inflammatory bowel disease*), Penyakit Crohn, atau penyakit kencing manis. Sering bisul akan bermula sebagai luka dalaman disebabkan oleh ulser atau najis keras. Luka ini biasanya berjangkit akibat kehadiran najis dalam kawasan dubur (*rectal*), dan menjadi bisul. Ia sering hadir sebagai tisu bengkak pada dubur yang membesar dan menjadi semakin bertambah sakit.

Lihat juga
----------

* Bisul steril

### Pautan luar

* Sumber Maklumat: Mingguan Malaysia (4 Februari 2007)
* Bagaimanakah Mendiagnosa Bisul? Diarkibkan 2010-11-25 di Wayback Machine
* Waspadai Bila Ada Bisul, Atau Benjolan Di Tubuh Anda!
Jangan dikelirukan dengan bissu.
**Bisu** adalah ketidakupayaan bertutur disebabkan oleh masalah pertuturan.

Punca
-----

Mereka yang bisu secara fizikal mungkin memiliki masalah dengan bahagian tubuh manusia yang diperlukan untuk pertuturan manusia (seperti tekak, pita suara, paru-paru, mulut, atau lidah, dan lain-lain). Seseorang yang bisu sering dikaitkan dengan pekak sebagai orang yang tidak dapat mendengar sejak lahir mungkin tidak boleh menyuarakan perkataan dengan betul (lihat pekak dan bisu), tetapi bisu merujuk kepada orang yang boleh mendengar tetapi tidak boleh bercakap. Sebab-sebab lain termasuk kecacatan intelek dan autisme. Seseorang boleh dilahirkan bisu, atau menjadi bisu kemudiannya akibat kecederaan atau penyakit. Kelaziman sifat bisu akibat semua perkara adalah atas kadar sebanyak 0.8 orang bagi setiap 1,000.

Trauma atau kecederaan kepada kawasan Broca otak boleh menyebabkan sifat bisu.

Bisu juga mungkin disebabkan oleh suatu kejadian trauma teruk dalam kehidupan seseorang. Walau bagaimanapun, ini biasanya bersifat sementara sahaja.

Variasi
-------

Bisu terpilih merujuk pada masalah berkait dengan kerisauan sosial di mana seseorang gagal bercakap atau bertutur dalam keadaan mencetus kerisauan atau tekanan tetapi mampu berturtu dengan lancar dalam keadaan tenang biasa.

Bisu Akinetik merujuk kepada tidak mampu bercakap (*bisu*) dan bergerak (akinesia). Ini merupakan hasil kecederaan "frontal lobe" otak hadapan yang teruk.

Menangani bisu
--------------

Sesetengah orang bisu menyesuaikan diri dengan menggunakan mesin yang mengetarkan pita suara mereka, membenarkan mereka bertutur. Yang lain mempelajari bahasa isyarat bagi berhubung. Era komputer turut membantu perhubungan, melalui talifon pintar dan internet.

Rujukan
-------
**Alhamdulillah** (Arab: ٱلْحَمْدُ لِلَّٰهِcode: ar is deprecated , **al-Ḥamdu lillāh**) merupakan frasa bahasa Arab yang bermaksud "segala puji bagi Allah", kadangkala diterjemah dengan "terima kasih Allah". Frasa ini digelar sebagai ***Tahmid*** (Arab: تَحْمِيد, lit. 'Pujian'code: ar is deprecated ) atau ***Hamdalah*** (Arab: حَمْدَلَةcode: ar is deprecated ). Kepelbagaian frasa ini yang lebih panjang ialah *al-ḥamdu l-illāhi rabbi l-ʿālamīn* (ٱلْحَمْدُ لِلَّٰهِ رَبِّ ٱلْعَالَمِينَcode: ar is deprecated ), yang bermaksud "segala pujian bagi Allah, tuhan sekalian alam".

Khat perkataan "Alḥamdulillāh" gaya Ṣini yang terdapat di Masjid Agung Xi'an.
Ia kebiasaannya digunakan oleh umat Islam di setiap keadaan, disebabkan ia berpunca dari teks al-Quran dan Hadis—perkataan-perkataan daripada Nabi Muhammad SAW—dan maksudnya dan penerangannya yang lebih mendalam telah menjadi subjek banyak penafsiran. Ia juga kebiasaannya digunakan oleh penutur bahasa Arab yang bukan Islam.

Lihat juga
----------

* Islam
* Senarai frasa Arab
* Subhanallah
* Hallelujah
* Hosanna

Pautan luar
-----------

* (Inggeris) AlHamdulillah - Detailed Explanation from Tafseer Ibn Katheer - Surah Fatiha
* (Inggeris) Health benefits of saying Alhamdulillah

Rujukan
-------

1. ↑  Wehr, H.; Cowan, J. M. (1979). *A Dictionary of Modern Written Arabic* (PDF) (ed. 4th). Spoken Language Services.
2. ↑  P. Bearman; Th. Bianquis; C. E. Bosworth; E. van Donzel; W. P. Heinrichs, penyunting (2012). "taḥmīd". *Encyclopaedia of Islam, Glossary and Index of Terms* (ed. 2nd). Brill. doi:10.1163/1573-3912\_ei2glos\_SIM\_gi\_04657.
3. ↑  MacDonald, D. B. (2012). "Ḥamdala". Dalam P. Bearman; Th. Bianquis; C.E. Bosworth; E. van Donzel; W. P. Heinrichs (penyunting). *Encyclopaedia of Islam* (ed. 2nd). Brill. doi:10.1163/1573-3912\_islam\_SIM\_2663.
**Bone** ialah sebuah daerah autonomi yang terletak di Sulawesi Selatan, Indonesia.

Sejarah
-------

Rencana utama: Kesultanan Bone
**Bone** merupakan salah sebuah kerajaan utama Bugis dari abad ke-14 hinggalah ke abad ke-19. Pada abad ke-14, di bawah pemerintahan Raja Kerrampelua, sempadan Bone diperluas dan ketika itu, Bone menguasai tanah-tanah yang subur. Perluasan ini menyumbang kepada kemakmuran Bone. Pada tahun 1509, Bone diserang Luwu' tetapi berjaya mengalahkan Luwu' dan berjaya memperoleh alat kebesaran Luwu' iaitu Payung Merah. Sekitar 1535, Bone bersama dengan Goa dan Soppeng menguasai Luwu'. Pada abad ke-16 pula, kerajaan ini jatuh ke tangan Makassar dan kejatuhan ini menyebabkan rakyat Bone berasa tidak berpuas hati dan ingin membalas dendam. Pada tahun 1667, seorang putera Bone bernama Arung Palakka mengetuai suatu serangan menyerang Makassar.

Masyarakat Bone di Malaysia
---------------------------

Ramai bangsa Bugis Bone ini telah berhijrah ke Malaysia dan bekerja sebagai tenaga buruh sama ada di ladang-ladang atau sebagai pekerja kontrak di sektor pembinaan. Mereka memilih untuk datang ke Malaysia khususnya di daerah terdekat seperti Tawau, Lahad Datu dan Sandakan kerana kehidupan di Malaysia lebih selesa dan terjamin berbanding di tanah air mereka yang penuh sesak dengan kepadatan manusia dan kurangnya peluang pekerjaan. Walaupun meninggalkan tanah air yang jauh di seberang lautan, mereka masih sayangkan tanah tumpah mereka dan sering balik kampung jika ada masa dan cukup dari segi kos kewangan.

| * l
* b
* s
Kabupaten Bone, Sulawesi Selatan |
| --- |
| Kecamatan | 
Ajangale •
Amali •
Awangpone •
Barebbo •
Bengo •
Bontocani •
Cenrana •
Cina •
Dua Boccoe •
Kahu •
Kajuara •
Lamuru •
Lappariaja •
Libureng •
Mare •
Palakka •
Patimpeng •
Ponre •
Salomekko •
Sibulue •
Tanete Riattang •
Tanete Riattang Barat •
Tanete Riattang Timur •
Tellu Limpoe •
Tellu Siattinge •
Tonra •
Ulaweng
 | Lambang Kabupaten Bone |

| * l
* b
* s
Sulawesi Selatan |
| --- |
| Ibu kota: Makassar |
| Kabupaten | 
Bantaeng •
Barru •
Bone •
Bulukumba •
Enrekang •
Gowa •
Jeneponto •
Kepulauan Selayar •
Luwu •
Luwu Timur •
Luwu Utara •
Maros •
Pangkajene dan Kepulauan •
Pinrang •
Sidenreng Rappang •
Sinjai •
Soppeng •
Takalar •
Tana Toraja •
Toraja Utara •
Wajo
 | Lambang Provinsi Sulawesi Selatan |
| Bandar | 
Makassar •
Palopo •
Parepare
 |

|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Peta dari buku Alfred Russel Wallace, *Penyerakan Geografi Haiwan*
**Biogeografi** merupakan kajian taburan spesies dan ekosistem sesuatu kawasan geografi melalui pengiraan zaman geologi. Populasi organisma dan komuniti biologi berbeza mengikut gradien geografi iaitu latitud, ketinggian, pengasingan dan berbeza dengan cara yang sangat biasa di sepanjang cerun geografi latitude, ketinggian, pengasingan dan habitat.

Pengetahuan tentang perubahan ruang dalam bilangan dan jenis organisma penting kerana membolehkan manusia awal menyesuaikan diri persekitaran persekitaran geografi berbeza yang diramalkan. Kajian biogeografi merupakan integerasi konsep dan pengetahuan evolusi, geologi dan geografi fizikal.

Penyelidikan biogeografi moden menggabungkan maklumat dan idea dari pelbagai bidang termasuklah fisiologi dan ekologi terhadap penyerakan organisma mengikut fenomena geologi dan iklim pada skala global dan jangka masa evolusi.

Pengenalan
----------

Corak taburan spesies sesebuah kawasan geografi boleh dikaji melalui gabungan faktor-faktor seperti; spesiasi, kepupusan, hayutan benua, kewujudan glasier dan variasi habitat di bawah arus laut atau kawasan sungai dengan halangan geografi.

Sepanjang tempoh perubahan ekologi, biogeografi termasuk kajian spesis tumbuhan dan hawian melalui perbandingan antara habitat terdahulu dengan sekarang (dikenali sebagai *habitat refugium*) dan habitat interim Penulis David Quammen mentakrifkannya, "...biogeografi lebih daripada persoalan *Spesies manakah?* dan *Kawasan manakah?* tetapi yang lebih penting *Mengapakah*"

Rujukan
-------

1. ↑  Martiny JBH et al. Microbial biogeography: putting microorganisms on the map Diarkibkan 2010-06-21 di Wayback Machine *Nature: FEBRUARY 2006 | VOLUME 4*
2. ↑  Quammen, David (1996). *Song of the Dodo: Island Biogeography in an Age of Extinctions*. New York: Scribner. m/s. 17. ISBN 978-0-684-82712-4.

| * l
* b
* s
Cabang biologi |
| --- |
| 
* Anatomi
* Asal-usul kehidupan
* Astrobiologi
* Biofizik
* Biogeografi
* Bioinformasi
* Biokimia
* Biologi evolusi
* Biologi kimia
* Biologi kuantum
* Biologi laut
* Biologi manusia
* Biologi matematik
* Biologi molekul
* Biologi pemuliharaan
* Biologi pengkomputeran
* Biologi perkembangan
* Biologi sel
* Biologi sistem
* Biomekanik
* Biosejarah
* Biostatistik
* Botani
* Ekologi
* Epidemiologi
* Epigenetik
* Farmakologi
* Fisiologi
* Genetik
* Genomil
* Histologi
* Imunologi
* Kronobiologi
* Mikologi
* Mikrobiologi
* Mikrobiologi bersel
* Neurosains
* Paleontologi
* Parasitologi
* Patologi
* Pemakanan
* Sosiobiologi
* Sistematik
* Taksonomi
* Teratologi
* Toksikologi
* Zoologi

 |

  

Portal:* icon Biologi

|  |  |
| --- | --- |
| Ikon tunas | Rencana berkaitan biologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
ATR 72 Aer Arann
**ATR 72** ialah pesawat turboprop komersil yang dibina oleh ATR. Pesawat ini mampu menerbangkan 74 penumpang dan dua anak kapal.

Sejarah
-------

ATR 72 dibina berdasarkan ATR 42 tetapi fuislajnya lebih panjang dan sayapnya diubahsuai. Pengumuman model ini dibuat ketika berlangsungnya "Pertunjukkan Udara Paris 1985" dan penerbangan perdana ATR 72 adalah pada 27 Oktober 1988. Setahun selepas itu, pada 27 Oktober 1989, Kar Air dari Finland menjadi penerbangan pertama membuat tempahan.

Kelainan
--------

ATR 72-500, Air Dolomiti
Terdapat tiga jenis kelainan ATR 72 iaitu:

* AT 72-200, model versi asal
* ATR 72-210, enjinnya diubah suai
* ATR 72-500, pada mulanya dinamakan ATR 72-210A, mempunyai beban yang lebih tinggi dan prestasi operasi di padang terbang yang lebih baik.
* ATR 72-600,versi terbaru dengan sistem avionik yang lebih canggih.

Tentuan am
----------

* Muatan penumpang: 2 orang anak kapal dan 74 orang penumpang
* Muatan kargo/bagasi: 10.6 m³ (375 kaki³)
* Kelajuan maksimum: 275 knot (509 km sejam)
* Julat: 910 batu nautika (1,685 km)
* Rentang sayap: 27.1 m (88 kaki 9 in)
* Panjang: 27.2 m (89 kaki 2 in)
* Tinggi: 7.7 m (25 kaki 2 in)

Pautan luar
-----------

* Laman web ATR
**ASEAN NCAP** atau **Program Penilaian Kereta Baharu untuk Negara Asia Tenggara**. ASEAN NCAP ialah tambahan baru untuk organisasi NCAP di seluruh dunia bagi rujukan pengguna berteraskan kaedah penarafan bintang. Program ini ditubuhkan bersama oleh Institut Penyelidikan Keselamatan Jalan Raya Malaysia (MIROS) dan Program Penilaian Kereta Baru Global (Global NCAP) atas MoU kerjasama yang ditandatangani oleh kedua-dua pihak semasa Perhimpunan Agung Yayasan FIA (Fédération Internationale de l'Automobile) di New Delhi, India pada 7 Disember 2011.Melalui program ASEAN NCAP ini, maklumat yang telus dan tepat berkenaan dengan tahap keselamatan sesuatu, kenderaan dapat dibekalkan kepada pengguna untuk meningkatkan taraf keselamatan, meningkatkan kesedaran pengguna dan mendorong pasaran kenderaan menjadi lebih aman di kawasan Asia Tenggara.[*perlu rujukan*]

Pada bulan Januari 2013, ASEAN NCAP telah menerbitkan keputusan fasa pertama program yang melibatkan tujuh model popular di pasaran rantau ASEAN. Pada peringkat ini, dua penilaian berasingan yang dijalankan dalam skim penarafan iaitu Perlindungan Penghuni Dewasa (AOP) oleh penarafan bintang dan Perlindungan Penghuni Kanak-Kanak (COP) mengikut penarafan berasaskan peratusan.

Secara amnya, terdapat dua kategori penarafan bintang dalam ASEAN NCAP iaitu Perlindungan Penumpang Dewasa (AOP) dan Perlindungan Penumpang Kanak-Kanak (COP). Sehingga bulan April 2016, ASEAN NCAP telah memberi penarafan bintang kepada 71 buah model kenderaan penumpang yang merangkumi pelbagai pembuat kenderaan.

Anggota ASEAN NCAP
------------------

ASEAN NCAP adalah didukung oleh anggota-anggota organisasi automotif seperti yang berikut:

* Malaysian Institute of Road Safety Research (MIROS)
* Global New Car Assessment Program (GNCAP)
* Persatuan Automobil Malaysia (AAM)
* Analytics Association of the Philippines (AAP)
* Automobile Association of Singapore (AAS)

Lihat juga
----------

* ANCAP untuk Australia
* Euro NCAP untuk Eropah
* Latin NCAP untuk Amerika Latin
* NCAP untuk the Amerika Syarikat
* Milo tin

Rujukan
-------

1. ↑  "ASEAN NCAP: Making Cars Safer in ASEAN Region". Global NCAP. Diarkibkan daripada yang asal pada 2012-03-18.

Pautan luar
-----------

* Laman web rasmi ASEAN NCAP
* Overview of ASEAN NCAP Tests
Bahagian dalam abalone merah. Saiz syiling ialah 23 mm.
**Abalone merah**, *Haliotis rufescens* adalah satu spesies siput laut sangat besar yang boleh dimakan, sebuah moluska laut gastropod dalam keluarga Haliotidae, abalone, cangkerang ormer atau paua.

Abalone merah adalah terbesar, dan abalone paling biasa didapati di bahagian utara negeri California, dan ia adalah satu-satunya spesies bagi abalone masih dituai dari segi undang-undang (pada satu asas terhad) di sana.

Taburan
-------

Abalone merah boleh dijumpai sepanjang pantai barat Amerika Utara, dari Oregon ke Baja California, dan Mexico.

Habitat
-------

Abalone merah hidup dalam kawasan berbatu batan dengan rumpai laut. Mereka terutamanya memakan rumpai laut lembu jantan dan rumpai laut gergasi. Mereka dijumpai dari zon antara pasang surut sehingga air kedalaman 100 kaki.

Kegunaan manusia
----------------

Abalone merah telah dieksploitasi sejak masa prasejarah--cangkerang abalone merah telah dijumpai dalam tempat-tempat arkeologikal Channel Island bertarikh sejak hampir berumur 12,000 tahun.

### Pertanian

Disebabkan oleh kemusnahan kebanyakan populasi abalone liar, pertanian abalone telah menjadi satu perniagaan melambung naik. Abalone merah itu adalah spesies yang paling popular berladang. Berbeza beberapa akuakultur, pertumbuhan abalone telah memberi sedikit kesan alam sekitar kerana mereka makan rumpai laut cepat-membesar, yang kembali membesar dengan cepat selepas menuai.

Rujukan
-------

1. ↑  Lindberg, D. R. 1992. Evolution, distribution and systematics of Haliotidae.
Pp 3–18 *in:* S. A. Shepherd, M. Tegner, and S. A. Guzman, eds. *Abalone of the world: biology, fisheries and culture.* Blackwell Scientific, Oxford.
2. 1 2  (Inggeris) Rosenberg, G. (2014). *Haliotis rufescens* Swainson, 1822. Accessed through: World Register of Marine Species on 2014-10-28
3. ↑  (Inggeris) Red Abalone Fishery Management Plan. California Department of Fish and Wildlife.

Pautan luar
-----------

* California Fish and Game Abalone Information Diarkibkan 2011-06-14 di Wayback Machine
* Abalone Recovery and Management Plan
* Calif. aquafarmers cash in on demand for abalone
* Abalone Informational Brochure: You Hold Their Future In Your Hands
**Bounnhang Vorachith** (lahir 15 Ogos 1938) ialah ahli politik Laos yang telah menjadi Sekretariat daripada Parti Revolusi Rakyat Lao (pemimpin *de facto*) dan Presiden Laos (ketua negara *de jure*) sejak 2016. Sebelum ini beliau berkhidmat sebagai Timbalan Perdana Menteri dari tahun 1996 hingga 2001, sebagai Perdana Menteri dari tahun 2001 hingga 2006, dan sebagai Naib Presiden Laos dari 2006 hingga 2016.

Kerjaya politik
---------------

Sebelum menjadi Perdana Menteri pada tahun 2001, beliau berkhidmat sebagai Timbalan Perdana Menteri sejak tahun 1996. Di samping itu, beliau adalah Pengerusi Jawatankuasa Kerjasama Lao-Vietnam dari 1996 hingga 1999 dan dari 1999 hingga 2001 Menteri Kewangan. Pada 26 Mac 2001, beliau dipilih sebagai Pengerusi Majlis Menteri-menteri (Perdana Menteri) Laos. Pada 8 Jun 2006, beliau diikuti oleh bekas Timbalan Perdana Menteri pertama Bouasone Bouphavanh di pejabat Perdana Menteri. Beliau sendiri menjadi naib presiden Republik Rakyat Demokratik Laos pada 8 Mac 2006 dan oleh itu timbalan Choummaly Sayasone. 

Hubungan Bounnhang dengan Vietnam berjalan mendalam. Beliau menjalani latihan ketenteraan di sana dan, selepas mengambil bahagian dalam menubuhkan Republik Demokratik Rakyat Lao pada tahun 1975, beliau mempelajari pemikiran sosialis di sana.

Beliau menjadi Naib Presiden pada 8 Jun 2006, ketika Bouasone Bouphavanh dilantik sebagai Perdana Menteri. Pada Kongres ke-10 Partai Revolusi Rakyat Lao, beliau dipilih untuk menggantikan Choummaly Sayasone sebagai Setiausaha Agung pada 22 Januari 2016, menjadikannya pemimpin Laos. Boungnang Vorachith berkahwin dengan Khammeung Vorachith dan bapa kepada tiga anak lelaki dan dua anak perempuan.

Rujukan
-------

1. ↑  "Asian Survey". University of California Press. May 8, 2006. Dicapai pada May 8, 2019 – melalui Google Books.
2. ↑  "ຊີວະປະຫວັດຫຍໍ້ຂອງ ທ່ານ ບຸນຍັງ ວໍລະຈິດ". Diarkibkan daripada yang asal pada 2019-05-08. Dicapai pada May 8, 2019.
3. ↑  "ທ່ານ ບຸນຍັງ ວໍລະຈິດ - China Radio International". *laos.cri.cn*. Dicapai pada May 8, 2019.
4. ↑  "Profile: Laos' new president is last of old guard- Nikkei Asian Review". *Nikkei Asian Review* (dalam bahasa Inggeris). Dicapai pada 2017-11-10.
5. ↑  "Ruling communists in Laos promote VP as country's new leader" Diarkibkan 2016-03-21 di Wayback Machine, Associated Press, 22 January 2016.

Pautan luar
-----------

* Biografi ihsan Kerajaan Burma
**ʿĀtikah binti Murrah** bin Hilāl bin Fālij bin Dhakwān (Arab: عاتكة بنت مرةcode: ar is deprecated ) (hidup abad ke-5 M) ialah seorang pewaris Hawazin, dan ibu kepada Hasyim bin Abdu Manaf, dan dengan itu, nenek moyang kepada Nabi Muhammad.

Biografi
--------

Atikah ialah isteri kepada Abd Manaf bin Qusai. Kelahiran anak kembar siam beliau, 'Amr (lebih dikenali sebagai Hasyim) dan Abdu Syams dikenali dengan 'Amr dilahirkan dengan salah satu jari kakinya ditekan ke dahi 'Abd Syams. Dikatakan bahawa mereka telah bergelut dalam rahim untuk menjadi anak sulung. Legenda mengatakan bahawa bapa mereka Abd Manaf bin Qusai memisahkan saudara-saudara siam dengan pedang, dan beberapa agamawan percaya bahawa darah yang mengalir di antara mereka menandakan peperangan antara keturunan mereka (konfrontasi memang berlaku antara Khalifah Abbasid dan Khilafah Umayyah pada 750 Hijrah).

Rujukan
-------

1. ↑  Ibn Kathir; Le Gassick, Trevor; Fareed, Muneer. *The Life of the Prophet Muhammad: Al-Sira Al-Nabawiyya*. m/s. 132.
2. ↑  Maqsood, Ruqaiyyah Waris. "The Prophet's Family Line No. 4 – Amr (Hashim), the Founder of the Hashimites". Ruqaiyyah Waris Maqsood Dawah. Diarkibkan daripada yang asal pada 2008-05-30. Dicapai pada 4 August 2011.